--Thing is though, Spud, whin yir intae skag, that's it. That's aw yuv goat tae worry aboot. Ken Billy, ma brar, likes? He's jist signed up tae go back intae the fuckin army. He's gaun tae fucking Belfast, the stupid cunt. Ah always knew that the fucker wis tapped. Fuckin imperialist lackey. Ken whit the daft cunt turned roond n sais tae us? He goes: Ah cannae fuckin stick civvy street. Bein in the army, it's like being a junky. The only difference is thit ye dinnae git shot at sae often bein a junky. Besides, it's usually you that does the shootin.--That, eh, likesay, seems a bit eh, fucked up like man. Ken?--Naw but, listen the now. You jist think aboot it. In the army they dae everything fir they daft cunts. Feed thum, gie the cunts cheap bevvy in scabby camp clubs tae keep thum fae gaun intae toon n lowerin the fuckin tone, upsetting the locals n that. Whin they git intae civvy street, thuv goat tae dae it aw fir thumsells.--Yeah, but likesay, it's different though, cause . . . Spud tries to cut in, but Renton is in full flight. A bottle in the face is the only thing that could shut him up at this point; even then only for a few seconds.--Uh, uh . . . wait a minute, mate. Hear us oot. Listen tae whit ah've goat tae say here . . . what the fuck wis ah sayin . . . aye! Right. Whin yir oan junk, aw ye worry aboot is scorin. Oaf the gear, ye worry aboot loads ay things. Nae money, cannae git pished. Goat money, drinkin too much. Cannae git a burd, nae chance ay a ride. Git a burd, too much hassle, cannae breathe withoot her gittin oan yir case. Either that, or ye blow it, and feel aw guilty. Ye worry aboot bills, food, bailiffs, these Jambo Nazi scum beatin us, aw the things that ye couldnae gie a fuck aboot whin yuv goat a real junk habit. Yuv just goat one thing tae worry aboot. The simplicity ay it aw. Ken whit ah mean?
Irvine Welsh, Trainspotting
addiction